**Kleemann** | **Mobiili seula karkeaan seulontaan MOBISCREEN MSS 802(i) EVO**

**Lisää joustavuutta ja tehokkuutta työmaille**

**Uusi MOBISCREEN MSS 802(i) EVO tarjoaa käyttäjälleen helposti liikuteltavan ja tehokkaan seulayksikön, joka on suunniteltu vastaamaan muuttuviin haasteisiin eri olosuhteissa. Huippuunsa kehitetty rakenne ja joustava muuntautumiskyky eri seulontamateriaaleille, takaa koneelle korkean tuotantokapasiteetin kaikissa olosuhteissa.**

**Seulonta tehty helpoksi**

Kehittäessään MOBISCREEN MSS 802(i) EVO:n Kleemann on suunnitellut sen uuden sukupolven seulayksiköksi ja MS 15 Z mallin seuraajaksi, ja näin ollen suunnittelussa on otettu huomioon nimenomaan käyttäjän tarpeet. Seulonnan tulee olla helppoa, turvallista ja tehokasta kaikille käyttäjille, kaikissa olosuhteissa. Uusi MSS 802(i) EVO tekee vaikutuksen paitsi huippuominaisuuksillaan, myös ergonomisella suunnittelullaan, viimeiseen asti hiotulla rakenteellaan ja käyttäjäystävällisellä huollettavuudellaan.

**Parempi liikuteltavuus ja muunneltavuus**

Portaattomasti ohjatun ajolaitteiston avulla, kone on siirrettävissä helposti ja nopeasti, niin lavetilla työmaalta toiselle, kuin työmaan sisällä konetta teloilla liikuttaen. Muiden parannusten lisäksi sivukuljettimien taittaminen ilman purkamista säästää merkittävästi aikaa konetta siirtokuntoon ja käyttökuntoon laitettaessa. Koneessa on myös kolmeen eri korkeuteen taitettava syöttösuppilon takaseinä, mikä mahdollistaa materiaalin syöttämisen myös matalammilla kuljettimilla, esimerkiksi matalammalta murskan purkukuljettimelta. Laaja valikoima erilaisia seulapintoja ja yksinkertainen seulaston säätö mahdollistavat nopean mukautumisen monenlaisiin seulontamateriaaleihin, joka on myös omiaan vähentämään koneen seisokkiaikoja ja huoltokustannuksia. Seulakorin kaltevuuskulma on säädettävissä 15,4°-20°, näin seula saadaan hienosäädettyä juuri oikein kullekin materiaalille. **Erityismaininta: Helppo ja nopea muutos 3-taso seulonnasta 2-taso seulontaan.** MSS 802(i) EVO:a voidaan siis käyttää kahden tai kolmen eri raekoon tuottamiseen, tämä muutos käy helposti ja nopeasti suoraan työmaalla.

**Käytettävyys ja ergonomia lisää mukavuutta ja turvallisuutta**

Helppo ja looginen ohjaus automaattisella laitteiston käynnistyksellä vähentää toimintavirheiden riskiä ja tekee käytön oppimisen helpoksi. Kaikkia tarvittavia toimintoja voidaan ohjata turvallisen etäisyyden päästä, mikä on omiaan nostamaan työturvallisuuden huippuunsa. Muita käyttäjäystävällisiä puolia ovat mm. erittäin hyvät tilat kuljetinten ympärillä ja älykkäät puhdistusratkaisut, joilla minimoidaan huollon aiheuttavat seisokit. Kaikki nämä ratkaisut on kehitetty helpottamaan käyttäjän normaalia työpäivää. Tämä koskee myös vakiona koneessa olevaa LED valaistusta, valinnaisena saatavilla olevaa korkealuokkaista lisävalaistusta laajennettuna koneen työskentely alueille sekä laajoja hoitotasoja.

**Tehokas ja tarkka suunnittelu optimaalisen materiaalivirran takaamiseksi**

Oikein suunniteltu ja optimoitu materiaalivirtaus on keskeinen näkökulma kaikessa seulonnassa. Vain jos koko laitteisto on suunniteltu toimimaan yhdessä oikein, voidaan koneelta saavuttaa korkea kapasiteetti matalilla käyttökustannuksilla. Tällä uudella mobiiliseulallaan Kleemann osoittaa, mitä viimeisimmän sukupolven seulontalaitokset voivat saavuttaa. Tämä sisältää leveän pääpoistokuljettimen, jossa niin ikään, kuten muissakin kuljettimissa, nopeutta voidaan portaattomasti säätää, samoin kuin leveän kuljettimen syöttimeltä seulastolle koko seulapinta-alueen maksimaalista hyödyntämistä varten. Saatavilla olevien pidennettyjen kuljettimien ansiosta, saavutetaan kaikilla kuljettimilla korkeat pudotuskorkeudet ja näin ollen suuremmat varastokasat.

Sanomattakin on selvää, että uutta MOBISCREEN MSS 802(i) EVO:a voidaan käyttää myös linjakytkennän avulla yhdessä kaikkien Kleemann EVO- ja PRO- murskauslaitosten kanssa. Erityistä joustavuutta tarjoaa myös linjakytkennässä käytettävät varastokasa anturit, jotka voidaan asentaa mille tahansa poistokuljettimelle.

Photos:

|  |  |
| --- | --- |
|  | **KL\_MOBISCREEN\_MSS\_802\_EVO**  Uusi MSS 802(i) EVO tekee vaikutuksen jopa 500 t/h syöttökapasiteetillaan, niin kiven kuin kierrätysmateriaalin seulonnassa. |

*Note:* *This photo only serves as a preview. For printing in the publications, please use the photo in 300 dpi resolution which is available for downloading on the web pages of Wirtgen Group.*

|  |  |
| --- | --- |
| Lisätietoa saatavilla:  WIRTGEN GROUP  Public Relations  Reinhard-Wirtgen-Straße 2  53578 Windhagen  Germany  Telephone: +49 (0) 2645 131 – 1966  Fax: +49 (0) 2645 131 – 499  E-mail: PR@wirtgen-group.com  www.wirtgen-group.com |  |